ДОМ ЗДРАВЉА „ВЕЉКО ВЛАХОВИЋ“

Број : 2466/2022

Дана : 01.06.2022. године

В Р Б А С

На основу члана 24. Закона о раду („Службени гласник РС“ бр.24/2005; 61/2005; 54/2009; 32/2013; 75/2014 и 13/2017 - одлука УС; 113/2017 и 95/2018 - аутентично тумачење), члана 27.к. Закона о буџетском систему („Службени гласник РС“ бр. 54/2009; 73/2010; 101/2010; 101/2011; 93/2012; 62/2013; 63/2013 – испр; 108/2013; 142/2014; 68/2015 - др. закон; 103/2015; 99/2016; 113/2017; 95/2018; 31/2019; 72/2019; 149/2020 и 118/2021), члана 7. и 8. Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе („Службени гласник РС“ бр. 96/2019 и 58/2020 - анекс), члана 23. Статута Дома здравља „Вељко Влаховић“ Врбас, а у складу са Кадровским планом за Дом здравља „Вељко Влаховић“ Врбас за 2022. годину, број 112-01-64/2022-02 од 29.03.2022. године, вршилац дужности директорa Дома здравља „Вељко Влаховић“, дана 01.06.2022. године расписује:

**ОГЛАС**

**ЗА ПРИЈЕМ У РАДНИ ОДНОС**

**1.**

**a)** Оглашава се пријем у радни однос са пуним радним временом на  **ОДРЕЂЕНО ВРЕМЕ** ( до повратка стално запосленог доктора медицине са специјализације**)**

**ДОКТОР МЕДИЦИНЕ СПЕЦИЈАЛИСТА ИЗАБРАНИ ЛЕКАР ЗА ЖЕНЕ** у Одељењу за здравствену заштиту жена - **1 (један) извршилац**

ОПИС ПОСЛА:

-Пружа лекарску помоћ у лечењу болесника;

-Ради све послове у оквиру своје специјалности;

-Врши едукацију здравствених радника и врши надзор над њиховим радом;

-Води потребну докуменатацију;

-Ради и друге послове из делокруга свога рада;

-За свој рад непосредно је одговоран шефу одељења и директору Дома здравља.

**2.**

Услови за заснивање радног односа за послове из тачке **1.а** овог члана су општи услови за заснивање радног односа утврђени Законом о раду („Службени гласник РС“ бр. 24/2005; 61/2005; 54/2009; 2/2013; 75/2014 и 13/2017 - одлука УС, 113/2017 и 95/2018 – аутентично тумачење) и посебни услови утврђени Правилником о организацији и систематизацији послова Дома здравља „Вељко Влаховић“ Врбас, број 586 од 26.03.2018. године и пратећим изменама и допунама.

Посебни услови за заснивање радног односа за послове из тачке **1.а**  су :

а) Стручна спрема / образовање - високо образовање:

- на интегрисаним академским студијама, по пропису који уређује високо образовање, почев од 10. септембра 2005. године и завршена специјализација из одређених грана медицине, у складу са Правилником о специјализацијама и ужим специјализацијама здравствених радника и здравствених сарадника;

- на основним студијама у трајању од најмање пет година по пропису који је уређивао високо образовање до 10. септембра 2005. године и завршена специјализација из одређених грана медицине, у складу са Правилником о специјализацијама и ужим специјализацијама здравствених радника и здравствених сарадника;

б) Додатна знања / испити / радно искуство:

- стручни испит;

- лиценца;

- специјалистички испит из гинекологије и акушерства;

- најмање три године и шест месеци радног искуства у звању доктора медицине.

**3.**

Као доказ о испуњености услова кандидат уз молбу **за пријем у радни однос** за послове из тачке **1.а** треба да достави:

- пријаву на оглас;

- оверену фотокопију дипломе о завршеном медицинском факултету;

- оверену фотокопију уверења (потврде) о положеном стручном испиту за доктора медицине;

- oверена фотокопија уверења (потврде) о положеном специјалистичком испиту из гинекологије и акушерства;

- кратку биографију.

**4.**

Приликом заснивања радног односа за послове из тачке **1.а изабрани кандидат** дужан је да достави:

- лекарско уверење као доказ о здравственој способности за послове за који се заснива радни однос;

- уверење да се против њега не води истрага или кривични поступак (уверење издаје суд);

- решење о упису у именик Лекарске коморе Србије.

**Уколико изабрани кандидат не достави горе наведене документе у захтеваном року, са њима се неће засновати радни однос.**

**5.**

Пријавом на оглас кандидат даје своју сагласност за обраду података о личности у сврху избора за пријем у радни однос. Подаци се не могу користити у друге сврхе. Подацима рукује и податке обрађује Одељење за правне послове Дома здравља „Вељко Влаховић“ Врбас.

**6.**

Оглас објавити на web страници Министарства здравља Републике Србије ([www.zdravlje.gov.rs](http://www.zdravlje.gov.rs/)), као и на web страници Дома здравља „Вељко Влаховић“ Врбас ([www.dzvs.rs](http://www.dzvs.rs) ) и на сајту Националне службе за запошљавање.

**Рок за подношење пријаве је 8 (осам) дана од дана објављивања огласа на сајту Министарства здравља.**

**7.**

О потреби спровођења даљих разговора са кандидатима који се јаве на конкурс, а ради пружања додатних података који могу бити важни за одлуку о пријему одлучиће директор.

Одлука о избору кандидата донеће се у року од 30 дана од истека рока за подношење пријава и иста ће бити објављена на web страници Дома здравља „Вељко Влаховић“ Врбас ([www.dzvs.rs](http://www.dzvs.rs) ).

**8.**

Пријаве се подносе лично на писарници Дома здравља „Вељко Влаховић“ Врбас, Палих бораца 20, радним даном од 7.00-15.00 сати или путем поште на адресу: Дом здравља „Вељко Влаховић “ Врбас, Палих бораца 20, 21460 Врбас са назнаком „Пријава на оглас за пријем у радни однос за послове доктора медицине специјалиста - изабрани лекар за жене“.

Непотпуне, неблаговремене пријаве као и пријаве са неодговарајућом документацијом неће бити разматране.

В.Д ДИРЕКТОРА

др Горан Ђуровић

специјалиста пластичне, реконструктивне

и естетске хирургије